kardosdrur/scandi-wiki huggingface dataset:
Super Mario Galaxy

udkom til Nintendo Wii den 16. november 2007 i Danmark. Bag spillet står Nintendos mest kendte kunstner, Shigeru Miyamoto – manden bag en række af Nintendos kendte spilfigurer, bl.a. Mario og Link (Zelda). Spillet er udviklet af Nintendo EAD Toyko, som også stod bag Donkey Kong Jungle Beat.

Spillet gør brug af den nye controller til Wii, men samtidig minder spillet også om klassikeren Super Mario 64 til Nintendo 64.

Mario skal, som titlen antyder, denne gang ud i rummet og gå på opdagelse på en række planeter, hver med sin egen udfordring. Begrebet "tyngdekraft" får en helt ny betydning, da Mario kan befinde sig med hovedet nedad på samtlige planeter.

Anmeldelser 
Gratismagasinet Gamereactor gav spillet 10/10 i deres anmeldelse (november 2007), hvor de også skrev: "Super Mario Galaxy er ikke kun det bedste spil til Wii hidtil, men nok det mest omfattende, innovative og imponerende platformspil siden Super Mario 64."

Mange andre hjemmesider har også givet spillet 10/10 scores, og IGN gik så vidt som til at give det 0,3 højere end det meget roste Halo 3 til Xbox 360.

Noter

Eksterne henvisninger 
 

Galaxy
Computerspil fra 2007
Nintendo-spil
Wii-spil
WarioWare: Smooth Moves

er et spil i WarioWare-serien, som udkom på Wii. Serien er kendt for sin japanske humor, hurtige tempo og afveksling fra andre spil.

De tidligere spil har alle budt på en række minispil, som skal klares inden for en tidsgrænse på 5 sekunder, og dette er også tilfældet i WarioWare: Smooth Moves, som har over 200 minispil.

Spillet udkom den 12. januar 2007 i Europa og understøtter op til 12 personer i multiplayer, hvor Wii Remote går på skift. I nogle enkelte minispil bruges nunchuk'en også.

Styring 
Spillet benytter sig af 18 forskellige måder til at holde Wii Remote. Man skal blandt andet dreje Wiimoten til siden og "pumpe" en ballon op, svinge den op og ned for at få en mand til at løbe, sætte den på hoften og bruge en hulahop-ring. I boss-kampene skal man ofte bruge flere af styremåderne.

Eksterne henvisninger 
 

Computerspil fra 2007
Wii-spil

de:WarioWare#WarioWare: Smooth Moves
Youth Group

Youth Group er et rock/pop-band dannet i Sydney, Australien i midten af 1990'erne.

Youth Group bestod oprindeligt af skolekammeraterne Andy Cassell, Paul Murphy, Toby Martin og Danny Allen. I dag er kun de to sidsnævnte tilbage, Martin er forsanger og guitarist, mens Allen er gruppens trommeslager. 

Den nye bassist er Patrick Matthews (tidlige bassist i The Vines) og Cameron Emerson-Elliott er den nye guitarist.

Gruppen havde i 2005 et stort hit med deres cover-version af Alphavilles 80'er-hit Forever Young.

Diskografi

Albums 
 Urban & Eastern (2001, Ivy League Records)
 Skeleton Jar (2004, Ivy League Records/Epitaph Records)
Music from the OC: Mix 5 (2005 · Warner Bros./WEA) (Kompilation)

Singler 
 "Weekender" (1998, Ivy League Records)
 "Interface" (1999, Ivy League Records)
 "We Are Mean" (1999, Ivy League Records)
 "Country Tour" (1999, Ivy League Records)
 "Guilty" (1999, Ivy League Records)
 "Happiness Border" (2000, Ivy League Records)
 "Shadowland" (Nov 2003, Ivy League Records)
 "Forever Young" (Feb 2006) #1 Australia (Platinum)
 "Catching and Killing" (June 2006, Ivy League Records)

Musikgrupper fra Australien
Popgrupper
Musikgrupper fra 1996
Geely

Geely er en kinesisk virksomhed med hovedsæde i Zhejiang, som bl.a. fremstiller motorcykler og biler. Den 28. marts 2010 overtog Geely den svenske bilfabrikant Volvo Cars.

Ekstern henvisning 
 Geely.com

Referencer
Divya Das

Divya Das (født 17. maj 1978 i Hørsholm), med det borgerlige navn Divya Das Andersen, er en dansk tv-vært og tidligere tv-meteorolog.

Divya Das er uddannet geograf fra Københavns Universitet i efteråret 2003 og sluttede uddannelsen af med at skrive sit universitets-speciale om "Dansk Landbrug i 2010 – en kvantitativ fremskrivning og kvalitativ vurdering" som hun fik karakteren 11 for.
Efter universitetet var hun i to måneder ansat på Fødevareøkonomisk Institut som akademisk medarbejder.

Divya Das blev i december 2003 ansat hos DR som tv-meteorolog sammen med Jens Christiansen i et vejr-team der udover de to bestod af Søren Jacobsen og Jesper Theilgaard.
Hun skulle primært stå for vejrudsigten i TV-avisen om morgenen.

Divya Das skiftede i 2006 job til nyhedsvært på TV 2's 24-timers nyhedskanal, TV 2 NEWS.
I 2009 afløste hun Johannes Langkilde i tre måneder som TV 2-nyhedsvært på Nyhederne 22:00.
Hendes arbejde ved Nyhederne blev i 2016 belønnet med Billed-Bladets pris for Årets Kvindelige Nyhedsvært.

Divya Das udgav kogebogen Vores indiske køkken sammen med politikeren Manu Sareen i 2008.
I oktober 2020 udgav hun med Kim Bildsøe Lassen som medforfatter bogen Briterne og brexit: En frontberetning.

Das har indisk baggrund. Hendes forældre kom til Danmark efter at hendes far, der er ingeniør og byplanlægger, fik et stipendium til Kunstakademiets Arkitektskole i København.
Divya Das er født i Hørsholm og vokset op i Birkerød.
Hun er blevet portrætteret i flere sammenhænge, såsom Magisterbladet
og Kristeligt Dagblad.

Referencer

Eksterne henvisninger 
 

Tv-værter fra Danmark
Ansatte ved TV 2
Personer fra Hørsholm
Cæsareopapisme

Cæsareopapisme eller Cæsaropapisme er betegnelsen for den politik, der føres i et land, når herskeren (Cæsar) også er kirkens overhoved (pave, lat. papa) og derfor kan lave konkordat med sig selv.

Navnet stammer fra Romerriget, hvor kejseren (hvis titler var Cæsar og princeps) også fungerede som den øverste leder af kirken, Pontifex Maximus. Traditionen videreførtes i det byzantinske rige, hvor kejseren også var overhoved for den ortodokse kirke. 

Andre eksempler på cæsareopapisme er Tyskland under Otto den Store, Rusland fra 1721-1917, hvor den russiske zar var overhoved for den russisk-ortodokse kirke og Tibet i dag med Dalai Lama som politisk og religiøst overhoved.

Man kan dog ikke sige, at et teokrati som nutidens Iran kan kaldes cæsareopapistisk, da præsterne, der styrer landet, på ingen måde kan kalde sig overhoveder for Islam.

Politik og religion
Relationship of Command

Relationship of Command er titlen på det tredje og sidste album fra det amerikanske indieband At the Drive-In. 

Mange ser albummet, som ét af de bedste albums udgivet i det nye årtusinde.  Albummet blev kåret af magasinet Guitar World som det 94 bedste guitar album nogensinde. 

Album fra USA
De-Loused in the Comatorium

De-Loused in the Comatorium er titlen på det første album fra amerikanske The Mars Volta. Albummet blev udgivet i 2003.

Album fra 2003
Rockalbum fra USA
Tetrarkiet

Tetrarkiet var en styreform, der indførtes i Romerriget i 293 af kejser Diocletian og som afskaffedes i 313. Ordet er græsk og betyder firemandsvælde.

Allerede i 286 tog Diocletian det første skridt, da han indsatte Maximian Herculius som medkejser. Skridtet blev taget pga. de mange uroligheder, der havde været de seneste 100 år under soldaterkejserne. Ideen var, at der senere skulle indføres to juniorkejsere, mens Diocletian og Maximian skulle fortsætte som seniorkejsere. Dette skete i 303, da Galerius og Constantius blev indsat som juniorkejsere. Riget blev herefter opdelt i fire dele (præfekturer) med hver sin hovedby (Milano, Nikomedia, Sirmium (det nuværende Sremska Mitrovica) og Trier) og hver sin kejser.

For at sikre kontinuitet og undgå magtbegærlige kejsere, skulle seniorkejserne efter 10 år som seniorkejser træde tilbage og lade juniorkejserne blive seniorkejsere. Dvs. at en man fik 10 år som juniorkejser og 10 år som seniorkejser. Og således trådte Diocletian og Maximian tilbage i 305 og overlod Constantius og Galerius seniorkejserembederne. To nye juniorkejsere Valerius Severus og Maximinus blev udnævnt, og systemet så ud til at virke efter hensigten.

Desværre døde Constantius i 306 og pludselig stod man med et problem. Galerius udnævnte straks Valerius Severus til ny seniorkejser. Hæren ønskede dog Constantius' søn Konstantin (senere den Store) som ny seniorkejser, men Galerius afværgede et truende oprør ved at udnævne Konstantin til juniorkejser. Rasende over at være blevet forbigået ved udnævnelse af en ny juniorkejser pressede Maximians søn, Maxentius, sin far til at indgå en aftale. Sammen overmandede de Valerius Severus og myrdede ham, hvorpå de udråbte sig til seniorkejsere. Diocletian og Galerius forsøgte at dæmpe gemytterne, men lige lidt hjalp det, og det endte i en borgerkrig.

Borgerkrigen sluttede først i 312, da Konstantin besejrede Maxentius ved den Milviske Bro. Herefter blev han kejser i vest, mens Licinius (der i 308 var blevet Valerius Severus' afløser) blev kejser i øst. Med to kejsere var det ikke længere et tetrarki, og i 324 besejrede Konstantin også Licinius og blev enehersker.

Romerriget
Poul F. Hansen

Poul Frank Hansen (3. juni 1949 i Hornslet – 2. april 2010) var en dansk journalist og kandidat til Folketinget og Europa-Parlamentet for Venstre.

Hansen blev uddannet exam.art. i russisk fra Aarhus Universitet i 1970 og phil.cand. i historie og økonomisk historie fra Stockholms universitet i 1974. 

Han blev som nyuddannet ansat som tolk i Stansaab AB og i 1976 blev han leder af Stansaab/Datasaabs kontor i Moskva. I 1979 blev han chef for De Danske Sukkerfabrikkers kontor i Moskva, men i 1982 skiftede han til journalistikken og blev korrespondent. Først skrev han for Dagbladet Information, senere for Politiken og Ekstra Bladet. I 1989 blev han TV 2's Moskva-korrespondent, men vekslede i 1992 til DR, hvor han i første omgang var redaktør og fra 1994 Moskva-korrespondent for TV-Avisen og Søndagsmagasinet. Han vendte i 1999 hjem til Danmark og blev journalist på udlandsredaktionen i DR, dog kun til 2004, hvor han vendte tilbage til jobbet som stationens korrespondent i Rusland. Denne gang afløst han journalistægteparret Henrik Lerche og Susan Hoffmann. Her rapporterede han blandt fra terrorangrebet i Beslan i Nordossetien, hvor 321 skolebørn blev dræbt. 

Grundet besparelser lukkede DR sin Moskva-redaktion i 2007, og Poul F. Hansen vendte hjem til en stilling som reporter på udlandsredaktionen. Han var han dog kun kortvarigt, idet det senere på året blev kendt, at han var folketingskandidat for Venstre i Brønshøjkredsen. Efter at have været flyttet til trafikredaktionen blev Poul F. Hansen fyret som led i endnu en sparerunde i DR i september 2007.

Privat var Poul F. Hansen bosat i Faxe Ladeplads. Han døde efter længere tids sygdom.

Noter

Eksterne henvisninger 
 

Journalister fra Danmark
Journalister ved Dagbladet Information
Ansatte i DR
Tidligere folketingskandidater fra Venstre
Ansatte ved TV 2
Journalister ved Politiken
Christian Krohg

Christian Krohg (født 13. august 1852 i Vestre Aker, død 16. oktober 1925 i Oslo) var en norsk maler, forfatter og journalist. Han var søn af Georg Anton Krohg.

Krohg blev uddannet i Tyskland og arbejdede i Paris fra 1881 til 1882. Inspireret af
realismens tænkere valgte han hovedsagelig motiver fra hverdagslivet, ofte fra socialt svagere stillede i samfundet. Særlig kendt er hans malerier af prostituerede, især »Albertine i politilægens venteværelse« vist første gang 22. marts 1886 i Den frisindede Studenterforening og blev færdigmalet udstillet 11. marts 1887 i Teknikens Store Sal i Rådhusgata i Oslo.
Han skrev en roman om samme emne, Albertine (1886) . Bogen vakte stor opsigt og blev beslaglagt af politiet dagen efter udgivelsen (20. december 1886).

Krohgs kraftige og ligefremme stil gjorde ham til en af de førende skikkelser i skiftet fra
romantikken til Naturalisme, som er karakteristisk for norsk kunst i denne periode. Gennem sine ophold i Skagen, hvor han ankom første gang i 1879, fik han betydning for Anna og Michael Ancher.

Krohg var journalist på Verdens Gang 1890–1910. Krohg var den første professor og direktør ved Statens kunstakademi (1909–25).

Malerier

Litteratur 
 Holger Koefoed og Oscar Thue, Christian Krohg Kampen for tilværelsen, Oslo 1989.

Eksterne henvisninger 
 
 
 Skagens Kunstmuseum: Christian Krohg og Skagen
 Skandinavisk kunst – Christian Krohg
 

Malere fra Norge
Skagensmalere
Journalister fra Norge
Romanforfattere fra Norge
Nordmænd i 1800-tallet
Nordmænd i 1900-tallet
Norsksprogede forfattere fra Norge
Dansksprogede forfattere fra Norge
Malmø festival

Malmø festival er en ugelang festival i det centrale Malmø. Festivalen finder sted i august hvert år og besøges hvert år af tusinder af københavnske tilskuere.

Malmø er en minimetropol, og mest af alt måske under Malmøfestivalen, som er en gevaldig byfest med masser af musik, kultur, mad, fest og glæde. Et gigantisk party med andre ord, hvor også teater, specielt designet fyrværkeri, sportsbegivenheder og kunsthåndværk står centralt i billedet. 

Følgende musiknavne er foreløbig på plads til festen i år 2006, der begynder 18. august og først slutter otte dage senere: Lena Philipsson, Nationalteatern, Electric Banana Band med Malmö Opera och Musikteater, art-punk-bandet Yeah Yeah Yeahs fra USA, det ekstreme death metal-band Cryptopsy fra Canada samt salsakongen Issac Delgado fra Cuba.

Ekstern henvisning 
Officiel hjemmeside

Musikfestivaler i Sverige
Festival
Kurt Strand

Kurt Strand Olesen (født 11. oktober 1955) er uddannet journalist 1976-1980 fra Danmarks Journalisthøjskole i Århus og med praktik på Aktuelt i Hillerød og København. 

Han indledte sin karriere som skrivende journalist på Socialistisk Dagblad, Demokraten Weekend og Arbejdsmiljøfondet. 

I perioden 1985-2010 var Kurt Stand ansat ved Danmarks Radio.

Fra efteråret 2010 har Kurt Strand været selvstændig journalist med bl.a. foredrag, konferencer og undervisning på programmet. Desuden arbejder han freelance for bl.a. DR2, P1 og som vært og interviewer på interviewserien "Tanker til tiden" på jyskebank.tv.. Siden 2012 har Kurt Strand ligeledes været vært på TV 2 News' mediemagasin, Presselogen.

Tiden hos DR 
Hos Danmarks Radio udfyldte Kurt Strand i sine første år roller som intern underviser, redaktionssekretær, studievært og reporter på Københavns Radio fra 1985-1991. I 1991 var Kurt Strand reporter og studievært på GoDanmark, og fra 1991-1995 var Strand på P3. Strand har også været i P1-Dokumentargruppe. Kurt Strand var studievært i programmet Profilen fra 1997. Fra 2004 var han også at finde på RadioProfilen, P1. Fra sommeren 2004 var han vært på programmet Deadline. Kurt Strand forlod i 2010 Danmarks Radio efter eget ønske.

Bibliografi 
Kurt Strand er forfatter til bøgerne:
 Kemi i køledisken (1980)
 Spørg Bedre (1998), DR Multimedie.
 Marianne Hobel, "Interview-teknikeren" , Journalisten, nr. 14, side 10, 1998. Omtale af Kurt Strands bog. 
 Journalismens Meningsløse Ulidelighed (2000), Høst & Søn,
 Interview for journalister (2004 og 2009), DR Multimedie, se omtalen på "Journalisten" 
 Connie Hedegaard (2005), Høst & Søn.
 Poul Schlüter – det var vel ikke så ringe endda (2011), People's Press.

Kurt Strand har modtaget følgende priser 
(ufuldstændig liste)

1998: Kristian Dahls Mindelegat, også kaldet "Den lille Cavlingpris". Prisen uddeles én gang om året af Dansk Journalistforbund for en lødig og bemærkelsesværdig indsats. Prisen er på 15.000 kr. 

1998: Danmarks Radios Sprogpris

Medlemskaber 

Medlem af Cavlingkomitéen fra 1998-2013, formand fra 2010-2013. Cavlingkomitéen uddeler hvert år i januar årets Cavlingpris, og er nedsat af Dansk Journalistforbunds hovedbestyrelse.

Noter 
 

Journalister fra Danmark
Tv-værter fra Danmark
Ansatte i DR
Studieværter på Deadline
Modtagere af DR's Sprogpris
Personer i Kraks Blå Bog
Modtagere af Kristian Dahls Mindelegat
Diadokerne

Diadokerne er en samlebetegnelse for Alexander den Stores fem nærmeste hærførere, der ved hans død i 323 f.Kr. delte riget mellem sig. Ordet diadok stammer fra græsk og betyder afløser.

Diadokerne – og de områder de overtog 

 Antigonos: Frygien, Lykien og Pamfylien
 Kassander: Grækenland og Makedonien
 Lysimakos: Thrakien
 Seleukos 1.: Syrien og Babylon (Seleukiderriget)
 Ptolemaios 1. Soter: Egypten

Udover disse var der flere mindre hærledere, der fik små områder.

Diadok-krigene  

De tidligere allierede kunne ikke enes om fordelingen af de forskellige territorier, og det udløste det, man kalder Diadok-krigene. Man plejer at opdele disse krige i seks:

1. diadok-krig 322-320 

Mindre krig udløst af mordet på Alexanders svoger Perdiccas. Endte med status quo.

2. diadok-krig 319-315 

Kassander erobrer sin fars (Antipater) dele af Makedonien efter dennes død fra arvtageren Polyperkon på nær Peloponnes. Antigonos udvider sit område.

3. diadok-krig 314-311 

Antigonos invaderer Syrien med hjælp fra Polyperkon. Seleukos får hjælp i krigen af Ptolemaios, Lysimakos og Kassander. Antigonos bliver i sidste ende nødt til at trække sig ud.

4. diadok-krig 308-301 

Demetrios søn af Antigonos invaderer Cypern (tilhører Ptolemaios. Krig mellem på den ene side Demetrios og Antigonos og på den anden Ptalemaios, Seleukos, Kassander og Lysimakos. Lysimakos invaderer Antigonos' del af Anatolien, men fanges i et baghold af Demetrios og Antigonos ved Ipsos. Seleukos kommer til hjælp, og koalitionen vinder Slaget ved Ipsos. Antigonos falder og hans land deles af Lysimakos og Seleukos 1..

5. diadok-krig 298-285 

En masse krige udløst af Kassanders død i 298 f.Kr.. Enden bliver, at hans landområde deles. Bl.a. mellem Lysimakos og Pyrrhus af Epiros.

6. diadok-krig 285-281 

Lysimakos og Seleukos 1. går i krig med hinanden. Lysimakos bliver dræbt i Slaget ved Kurupedion. Kort efter myrdes Seleukos af Ptolemaios' søn Ptolemaios Keraunos.

Antikken

he:מלחמות הדיאדוכים
Golden Raspberry Award

Razzie eller The Golden Raspberry Award er en prisuddeling, der uddeles til filmbranchens værste præstationer i årets løb. Uddelingen afholdes dagen før Oscaruddelingen, og der uddeles priser i kategorier som "Værste film", "Værste skuespiller", "Værste skuespillerinde" osv. 

The Golden Raspberry Award blev indstiftet af PR-manden John J. B. Wilson i 1980. og blev første gang uddelt den 31. marts 1981 i John J.B. Wilsons dagligstue i Los Angeles til ære for de værste film i 1980. I de første år blev prisen uddelt samme aften som Oscaruddelingen, men Wilson vurderede, at der ville opstå mere opmærksomhed, hvis arrangementet i stedet blev afviklet dagen før Oscaruddelingen, og arrangementer er derfor blevet flyttet til dagen før. De første par uddelinger var besøgt af forholdsvis få deltagere, men ved den 4. uddeling, blev arrangementet dækket af flere tv-stationer, herunder CNN. Arrangementet har siden vokset sig større og dækkes i dag af flere medier. 

Selve statuetten består af et hindbær på størrelse med en golfbold, der er placeret på en Super-8 filmrulle, alt sammen spraymalet med "guld"-maling. 

Det er de færreste "vindere", der møder op til ceremonien, men enkelte er mødt op for at modtage deres pris, herunder Tom Green (Værste skuespiller og Værste instruktør), Halle Berry og Sandra Bullock (Værste skuespillerinde), og Paul Verhoeven (Værste instruktør).

Uddelinger 
 Den 17. Razzie-Uddeling
 Den 18. Razzie-Uddeling
 Den 19. Razzie-Uddeling
 Den 20. Razzie-Uddeling
 Den 21. Razzie-Uddeling
 Den 22. Razzie-Uddeling
 Den 25. Razzie-Uddeling
 Den 29. Razzie-Uddeling
 Den 30. Razzie-Uddeling
 Den 31. Razzie-Uddeling
 Den 32. Razzie-Uddeling
 Den 33. Razzie-Uddeling
 Den 34. Razzie-Uddeling
 Den 35. Razzie-Uddeling
 Den 38. Razzie-Uddeling

Noter

Ekstern henvisning 

 Home of the Golden Raspberry Award Foundation
Sølvholdet

Sølvholdet er kælenavnet for det danske fodboldlandshold, der vandt sølv ved sommer-OL 1960 i Rom. Resultatet er et af de bedste for det danske herrelandshold i historien.

Resultater 
 Danmark –  3-2
 Danmark –  2-1
 Danmark –  3-1
 Danmark –  2-0 (semifinale)
 Danmark –  1-3

Detaljer om kampene

Sølvholdets spillere 
Holdet bestod af følgende spillere (numrene er fra finalekampen):
 1. Henry From (AGF)
 2. Poul "Løve" Andersen (Skovshoved)
 3. Poul Jensen (Vejle)
 4. Bent Hansen (B.1903)
 5. Hans Christian Nielsen (AGF)
 6. Flemming Nielsen (AB)
 7. Poul Pedersen (AIA)
 8. Tommy Troelsen (Vejle)
 9. Harald Nielsen (Frederikshavn)
 10. Henning Enoksen (Vejle)
 11. Jørn Sørensen (KB)
 John Danielsen (B.1909) - spillede kun de tre indledende kampe

 Arne Sørensen (Træner)

Udtaget uden at få spilletid
 Erik Gaardhøje (Esbjerg)
 Poul Mejer (Vejle)
 Bent Krog (KB)
 Finn Sterobo (OB)
 Henning Helbrandt (KB)
 Erling Linde Larsen (B.1909)

Per Funch Jensen (KB), Arne Karlsen (KB) og Børge Bastholm Larsen (Køge Boldklub) var udtaget til OL-truppen, men to måneder inden OL omkom de i flykatastrofen ved Kastrup 16. juli 1960, en ulykke hvor otte danske fodboldspillere omkom.
I stedet for dem blev Sterobo, Henning Helbrandt og Linde Larsen udtaget.

Forberedelse til OL-deltagelsen

Kvalifikation 
Danmark spillede i en pulje med  og  om deltagelsen i OL-turneringen. Resultaterne blev:

 26. juni 1959: Island - Danmark 2-4
 2. juli 1959: Danmark - Norge 2-1
 18. august 1959: Danmark - Island 1-1
 13. september 1959: Norge - Danmark 2-4

Med 7 point i de fire kampe (sejre gav 2 point på det tidspunkt) var OL-deltagelsen sikret.

Fysisk træning 
Landstræner Arne Sørensen fik i vinteren 1959-1960 gennemført, at de spillere, der var i bruttotruppen til OL-deltagelsen, skulle gennemføre en omfattende fysisk selvtræning i perioden frem til OL. Dette var nyt i dansk fodbold, hvor spillerne var amatører og derfor alle havde arbejde eller studier som første prioritet. Men spillerne accepterede planen, og spillerne var derfor i bedre form, end nogensinde set før til en stor turnering.

Forberedelseskampe 
I sommeren 1960 spillede det danske landshold et par kampe til det nordiske mesterskab, men desuden var der aftalt to venskabskampe i Idrætsparken mod henholdsvis  og . Kampene gav holdet et godt rygstød, idet alle fire kampe gav danske sejre (3-0 over Norge (NM), 7-2 over Grækenland, 1-0 over Ungarn og 2-1 over Finland).

Samtidig oplevede dansk fodbold en tragedie i juli, hvor det danske B-landshold skulle møde U-landsholdet i Herning. En del af disse spillere skulle flyve til Jylland, men et af de bookede fly med otte spillere ombord styrtede ned i Øresund kort efter afgangen, og disse spillere omkom ved ulykken. Flere af spillerne på B-landsholdet var i betragtning til at komme med som reserver til OL, og det blev efterfølgende overvejet, om Danmark skulle melde afbud til OL. Dette skete som bekendt ikke.

Referencer

Se også 
 Bronzeholdet

Danmarks fodboldlandshold
Fodbold i 1960
Sommer-OL 1960